Jobo 39 | Beibele Inthaneteng | Phetolelo ya Lefase le Lefsa
39 “Na o tseba nako e beilwego ya gore dipudi tša thaba tša magageng di tswale?+Ge dikgama tše ditshadi di tswala+ gabohloko, na o a di bona? 2 Na o bala dikgwedi tša go duša ga tšona,Goba na o tseba nako ya tšona e beilwego ya go tswala? 3 Di a kudupana ge di tswala bana ba tšona,Ge di fediša dihlabi tša tšona. 4 Bana ba tšona e ba ba matla, ba golela nageng;Ba a tloga ba se sa boela go tšona. 5 Ke mang a lokolotšego pitsi+ ya itshepelela,Le gona ke mang a tlemolotšego ditlemo tša pokolo ya lešoka, 6 Tšeo ke di neilego leganata ya ba dintlo tša tšonaGomme madulo a tšona ya ba naga ya letswai?+ 7 Pokolo ya lešoka e sega khuduego e lego motseng;Ga e kwe lešata la mohlomari.+ 8 E nyaka mafulo a yona dithabeng+Gomme ya tsoma mohuta o mongwe le o mongwe wa dimela tše ditala.+ 9 Na poo ya naga* e nyaka go go hlankela,+Goba na e ka lala legopong la gago? 10 Na o ka tlema poo ya naga* wa e tiiša ka dithapo tša yona gore e leme tema,Goba na e ka thuba makwate+ meeding o e šetše morago? 11 Na o ka e bota ka ge e na le matla a magolo,Le gona na o ka e tlogelela mošomo wa gago? 12 Na o ka holofela gore e tla go bunelaLe gore e tla kgobela seboeng sa gago? 13 Na lephego la mpšhe ya tshadi le phuphusetše ka lethabo,Goba na seo ga se sa dirwa ke maphego a mogolodi+ le mafofa a wona? 14 Gobane e tlogela mae a yona faseGomme ya a alamela leroleng, 15 E lebala gore dinao tše dingwe di ka a pšhatlaganyaGoba gaešita le gore sebata sa nageng se ka a gatakela. 16 E swara bana ba yona makgwakgwa, bjalo ka ge eka ga se ba yona+—E itapišetša lefeela gobane ga e na taba le bona. 17 Gobane Modimo o e lebaditše bohlale,Gomme ga se a e abela kwešišo.+ 18 Nakong ya ge e phuphusedišetša maphego a yona godimo,E sega pere le monamedi wa yona. 19 Na o ka nea pere matla?+Na o ka apeša molala wa yona ka moetse wa go tšhirimoga? 20 Na o ka dira gore e taboge go etša tšie?Ge e letša dinko e a tšhoša.+ 21 E fata+ moeding gomme ya taboga ka matla;E tšwela go yo gahlanetša ditlhamo.+ 22 Tša go boifiša di a e segiša, gomme ga e tšhoge;+Le gona ga e gomišwe ke tšhoša. 23 Kgotlopo e kgehlakgehla e le mo go yona,Go bjalo le ka bogale bja lerumo le sebetša. 24 E ja fase ka lebelo ka go kibakiba le ka phišego,Le gona ga e kgolwe gore e kwa modumo wa lenaka. 25 Gateetee ge lenaka le lla e re Agaa!E nkgelela ntwa e le kgole,Mpherefere wa dikgošana le mokgoši wa ntwa.+ 26 Na ke ka kwešišo ya gago ge pekwa e akalala,Ge e phurollela maphego a yona phefong ya borwa? 27 Goba na ke ka taelo ya gago ge ntšhu+ e fofela godimoLe ge e aga sehlaga sa yona godimodimo,+ 28 Ge e dula leswikeng le legolo gomme bošego e lalaNtlhaneng ya leswika leo le lefelong le le sa fihlelelegego? 29 E tsoma dijo e le gona moo;+Mahlo a yona a bona tša kgole kudu. 30 Bana ba yona bona ba sora madi;Mo go nago le tše di bolailwego, le yona e gona.”+
^ Go bonagala e le phoofolo yeo e swanago le nare.